
ISTORIA PSIHOLOGIEI 


Consideraţii generale despre psihismul uman 


Psihismul nu este funcţie a creierului, ci funcţie a întregului 
organism, a mediului ambiant şi chiar a cosmosului (fiindcă psihismul 
poate fi influenţat de: stările organice, schimbări de anotimp, explozii 
solare şi o multitudine de alţi factori). Cum cosmosul este organizat 
matematic, aceasta sugerează că dincolo de această organizare există un 
spirit superior, adică Dumnezeu sau Spiritul Universal. Toate psihismele 
(uman şi animal) sunt înglobate în Spiritul Universal. 

Psihismul este plin de mistere şi, categoric, nu este de natură 
materială, ci spirituală. 


Definiţie: 


Psihismul uman este un sistem energo-informaţional 
emergent. 


Explicitarea definiţiei: 
1. Aspectul energetic 


Energia psihică este cea mai înaltă formă de energie cunoscută de 
om şi are toate atributele energiei fizice, mai puţin fizicalitatea, de aceea 
capătă un atribut extraordinar: nu este limitată spaţio-temporal. (Notă: 
Energia psihică a fost studiată de mari maeştri din psihologie: Freud, Jung 
şi alţii, iar la noi Gh. Zapan, P. Popescu-Neveanu). 


Energia psihică poate fi pusă în evidenţă studiindu-se diversele 
forme de telecogniţie: telepatia, telekinezia etc. 

In studierea telepatiei s-au făcut diferite experimente. Principalele 
cerinţe pentru asemenea experimente sunt: existenţa unei afinități între 
cei doi subiecţi (iubit-iubită, frate-soră, mamă-fiu etc; rezultatele cele mai 
bune se obţin cu gemeni) şi un antrenament special. 

Intr-un astfel de experiment, cei doi subiecţi au fost plasați în 
camere alăturate şi li s-a cerut ca S1 să se gindească la ceva, iar S2 să 
spună la ce anume se gîndeşte partenerul lui. Într-adevăr, S2 a perceput 
corect gîndurile lui S1. Apoi cei doi subiecţi au fost duşi la distanţă de o 
sută de kilometri unul de altul şi s-a repetat experimentul, cu aceleaşi 
rezultate. S-au testat apoi calităţile telepatice ale celor doi subiecţi în 
condiţiile în care se aflau pe continente diferite, cu rezultate la fel de 
bune. S-a avansat ipoteza că telepatia se realizează prin intermediul 
cîmpului electromagnetic al persoanei, dar cum acesta nu depăşeşte 7-14 
m, explicaţia nu putea fi valabilă. In cele din urmă, S2 a fost introdus într- 
un batiscaf şi scufundat în ocean la 200 metri adincime, după care i s-a 


cerut să deseneze ceea ce desenează şi S1, aflat la suprafaţă. Şi de 
această dată, telepatia a funcţionat. 

Astfel s-a dedus că telepatia şi toate formele de telecogniţie nu se 
realizează prin cîmp electromagnetic, care este limitat în spaţiu, ci printr- 
un alt fel de cîmp, de natură spirituală, pe care nu-l poate bloca nici 
distanţa mare, nici vreun alt fel de bariere: energia psihică. 


În cazul navetei spaţiale Apollo 13, energia psihică şi potenţele ei 
au fost puse în evidenţă într-un mod mult mai dramatic. In vecinătatea 
spaţiului gravitațional al Lunii, ciocnirea cu un meteorit a provocat 
întreruperea legăturilor prin computer ale navetei cu NASA. Rămaşi fără 
ghidare, membrii echipajului se confruntau cu perspectiva de a rămîne 
plutind în spaţiu la nesfirşit, căci nu mai aveau cum să obţină 
coordonatele pentru a se putea întoarce acasă. Dar pe pămînt, la NASA, 
imediat după întreruperea legăturii prin computer, a fost convocată o 
echipă de 40 de psihologi antrenată special; echipa s-a concentrat vreme 
de patru ore pentru a transmite echipajului de pe Apollo 13 coordonatele. 
Şi, într-adevăr, cei trei membri ai echipajului au sesizat că se gîndesc toţi 
trei la aceleaşi trei cifre: coordonatele. Au hotărit că nu riscă nimic dacă 
încearcă să urmeze aceste coordonate, şi astfel naveta spaţială s-a întors 
cu bine. 


2. Aspectul informaţional. 


Informaţie = noutate, putere, organizare. 


Psihismul uman, prin procesele cognitive, deţine cea mai 
extraordinară acumulare de informație: despre lumea din afară, despre 
lumea dinăuntru, despre relaţiile dintre cele două lumi şi, de asemenea, 
despre lumea divină. 

În privinţa puteri; psihicului uman, cazul Apollo 13 este suficient de 
limpede. 


3. Aspectul emergent. 


Atributul "emergent", în privinţa psihicului uman, se referă la 
lucruri surprinzătoare, întotdeauna ascunse, care trebuie scoase la 
suprafaţă. Cu alte cuvinte, se referă la capacitatea psihicului uman de a 
scoate la suprafaţă o ordine înfăşurată, ascunsă. 


4. Aspectul "sistem". 


Sistemul este un întreg ale cărui părţi se află în interacţiune, 
aceste interacțiuni ducînd la organizare. 

În cazul psihicului uman nu se poate vorbi de o organizare de tip 
"cristal", ci o organizare de tip "flacără". Psihismul uman tinde spre 
sistem, fără să ajungă la organizarea de tip sistemic, încheiată, fixă, 
stabilă, şi aceasta pentru că principala calitate a psihismului este 
transformarea. (Psihologul american G. Allport considera personalitatea 
"un sistem neîncheiat".) 

De altfel, iubirea şi creaţia, două din marile comportamente 
umane, se manifestă în lipsa totală, ba chiar distrugerea organizării. La 


fel, orice descoperire sau invenţie s-a făcut cu intuiţia, care nu are 
organizare, raționalitate. 


Deosebirea între psihic şi spirit: 

- psihicul este strict individual 

- spiritul poate fi colectiv şi reprezintă psihicul la cel mai înalt nivel 
de dezvoltare. 


Unde se află spiritul şi cine îl gestionează? 
Centrul din personalitatea umană care are concentrat în el spiritul 


este sinele. 

Sinele este centrul de ordine şi sens interior ascuns, nucleul 
spiritual care conţine în el şi concentrează inconştientul, subconştientul, 
preconştientul,  supraconştiinţa; este sinteza creatoare a întregii 
personalităţi, chintesenţa tuturor trăirilor psihice. 


Info: 


Basarab Nicolesco (filosof francez de origine română): există trei 
infinituri: 

- cosmosul (extins la nesfirşit) 

- lumea cuantică (divizibilă la nesfirşit) 

- spiritul uman = infinit calitativ (complicat la nesfirşit), cu 
complexitate maximă. 


Organizarea cursului: 

Semestrul |: Istoria concepţiei despre suflet în filosofie (de la 
Socrate pînă la 1850, cînd psihologia s-a desprins total de filosofie şi s-a 
întemeiat ca ştiinţă de sine stătătoare) 

Semestrul Il: Psihologia ca ştiinţă (din 1850 pînă în prezent). 


Cele patru mari forţe din psihologie: 

- behaviorismul (Watson) 

- psihanaliza (Freud) + neopsihanaliza 

- psihologia umanistă americană (aprox. 1960, Maslow, Rogers, 
Fromm) 

- psihologia transpersonală (Stanislav Grof) 


